മികച്ച സിനിമ, ഇനിയും ഇത് തുടരുക ഹോമിനെ അഭിനന്ദിച്ച് മോഹന് ലാല് റോജിന് തോമസ് സംവിധാനം ചെയ്ത ചിത്രമായ ഹോമിനെ അഭിനന്ദിച്ച് മലയാളത്തിന്റെ മഹാ നടന് മോഹന്ലാല്. ചിത്രത്തില് പ്രധാനവേഷത്തില് എത്തിയ നടനും സംവിധായകനുമായ ശ്രീകാന്ത് മുരളിയാണ് മോഹന്ലാലിന്റെ വാട്സ്ആപ് സന്ദേശം സമൂഹ മാധ്യമങ്ങള് വഴി പങ്ക് വച്ചത്. ഹോം കണ്ടതിനു ശേഷം വിളിച്ച് അഭിനന്ദിക്കുവാന് ശ്രമിച്ചിട്ട് കിട്ടിയില്ല, മികച്ച സിനിമ. ഇനിയും ഇത് തുടരുക, എന്നാണ് മോഹന്ലാല് കുറിച്ചത്. നിരവധി താരങ്ങള് ചിത്രത്തെ അഭിനന്ദിച്ച് രംഗത്തെത്തിയിരുന്നു. കേരളത്തിന് പുറത്തും മികച്ച പ്രതികരണമാണ് ചിത്രം നേടുന്നത്.ഒരു സൂപ്പര്ഹിറ്റ് ലെവലും കഴിഞ്ഞ് ചിത്രം എന്തായാലും മുന്നേറുകയാണ്. നല്ലൊരു കുടുംബ ചിത്രം എന്ന പ്രത്യേകതയും ഇതിനുണ്ട്. സിനിമയുടെ സംവിധായകന്്റെ ജീവിതത്തോട് സാമ്യമുള്ള ഒരു കഥയാണ് ഇത് പറഞ്ഞിരിക്കുന്നത്. ചിത്രത്തിലെ ടെക്നിക്കല് വശങ്ങളും മികച്ചുനില്ക്കുന്നു.പ്രായമായവരോട് ചെറിയ തലമുറ കാണിക്കുന്ന നിഷേധത്തെ കുറിച്ചാണ് ഹോം പ്രധാനമായും ഓര്മ്മിപ്പിക്കുന്നത്. ഒലിവര് ട്വിസ്റ്റ് എന്ന കഥാപാത്രമായെത്തിയ ഇന്ദ്രന്സ് തന്റെ പിതാവിനും മകനുമിടയില് ജീവിതത്തെ അനുഭവിച്ചറിയുന്നതാണ് ചിത്രം. ഒരേസമയം തന്റെ പിതാവിനെ ഭാഗികമായി മനസിലാക്കാതെ പോകുന്ന ഒലിവറിന് മകന് തന്നെ മനസിലാക്കാതിരിക്കുന്നതും പരിഗണിക്കാതിരിക്കുന്നതും വലിയ വേദന സമ്മാനിക്കുന്നുണ്ട്. എങ്കിലും പരാതികളില്ലാതെ അദ്ദേഹം മക്കള്ക്ക് വേണ്ടിത്തന്നെ എപ്പോഴും നിലകൊള്ളുന്നു. മക്കളുടെ ആവശ്യങ്ങള് നിറവേറ്റിക്കൊടുക്കുന്ന അവര്ക്കും അച്ഛനും ഇടയിലെ പാലമായി നിരന്തരം വര്ത്തിക്കുന്ന അമ്മ കുട്ടിയമ്മയായി മഞ്ജു പിള്ളയും വേഷമിട്ടിരിക്കുന്നു.